בנק קופת העובד הלאומי לאשראי וחיסכון

בנק קופת העובד הלאומי לאשראי וחיסכון היה בנק קואופרטיבי שפעל בישראל משנת 1947 כאגודה שיתופית עם רישיון בנק. לבנק היה סניף אחד, בעיר נתניה. בשנת 2005 נמכרה הפעילות הבנקאית של הבנק לבנק אוצר החייל, והבנק חדל להתקיים.

בתקופת היישוב היה נפוץ מאוד מבנה של בנק כאגודה שיתופית. בשנת 1937 נמנו בארץ 113 אגודות אשראי, שחלקן נתנו שירותי בנק מלאים. במהלך שנות ה-70 נרכשו מרבית האגודות על ידי בנקים מסחריים. בנק קופת העובד הלאומי היה האחרון בארץ לפעול במבנה של בנק קואופרטיבי.

לפני סגירת הבנק היו לו 5,600 חברים, 2,000 לקוחות ומאזן של 88 מיליון ש"ח. ההון העצמי שלו עמד על 5 מיליון ש"ח בלבד.

קישורים חיצוניים
 
 
 

קופת העובד הלאומי
קואופרטיבים
נתניה: חברות
ישראל: חברות שהוקמו ב-1947